Haddeby Kirke er Bustrups landsbybykirke og ligger lidt udenfor byen over for den historiske "Haddeby kro" ved Sliens sydlige bred. Kirken er viet til Apostlen Andreas. Den senromanske kampestenskirke, som senere er blevet udbygget med munkesten, stammer fra tiden omkring 1200. Kirken blev opført som afløser for en ældre trækirke, hvoraf der er fundet stolpehuller i jorden. På kirkegården findes danske krigergrave fra Slaget ved Slesvig den 23. april 1848 og "Træfningen ved Kongeshøj" den 3. februar 1864.